CELEX: 32019D0213(03)
Language: ro
Date: 2019-02-06 00:00:00
Title: Decizia de punere în aplicare a Comisiei din 6 februarie 2019 privind publicarea în Jurnalul Oficial al Uniunii Europene a documentului unic menționat la articolul 94 alineatul (1) litera (d) din Regulamentul (UE) nr. 1308/2013 al Parlamentului European și al Consiliului, precum și a trimiterii la publicarea caietului de sarcini al unei denumiri din sectorul vitivinicol [Los Cerrillos (DOP)]

13.2.2019   
               
               
                  RO
               
               
                  Jurnalul Oficial al Uniunii Europene
               
               
                  C 57/16
               
            
         DECIZIA DE PUNERE ÎN APLICARE A COMISIEI
         din 6 februarie 2019
         privind publicarea în Jurnalul Oficial al Uniunii Europene a documentului unic menționat la articolul 94 alineatul (1) litera (d) din Regulamentul (UE) nr. 1308/2013 al Parlamentului European și al Consiliului, precum și a trimiterii la publicarea caietului de sarcini al unei denumiri din sectorul vitivinicol
         [Los Cerrillos (DOP)]
         (2019/C 57/10)
         COMISIA EUROPEANĂ,
         având în vedere Tratatul privind funcționarea Uniunii Europene,
         având în vedere Regulamentul (UE) nr. 1308/2013 al Parlamentului European și al Consiliului din 17 decembrie 2013 de instituire a unei organizări comune a piețelor produselor agricole și de abrogare a Regulamentelor (CEE) nr. 922/72, (CEE) nr. 234/79, (CE) nr. 1037/2001 și (CE) nr. 1234/2007 ale Consiliului (1), în special articolul 97 alineatul (3),
         întrucât:
         
                     (1)
                  
                  
                     Spania a depus o cerere de protecție a denumirii „Los Cerrillos” în conformitate cu partea II titlul II capitolul I secțiunea 2 din Regulamentul (UE) nr. 1308/2013.
                  
               
                     (2)
                  
                  
                     În conformitate cu articolul 97 alineatul (2) din Regulamentul (UE) nr. 1308/2013, Comisia a examinat cererea și a ajuns la concluzia că sunt îndeplinite condițiile prevăzute la articolele 93-96, la articolul 97 alineatul (1) și la articolele 100, 101 și 102 din regulamentul menționat.
                  
               
                     (3)
                  
                  
                     Pentru a se permite prezentarea de declarații de opoziție în conformitate cu articolul 98 din Regulamentul (UE) nr. 1308/2013, documentul unic menționat la articolul 94 alineatul (1) litera (d) din regulamentul respectiv, precum și trimiterea la publicarea caietului de sarcini făcută pe parcursul procedurii naționale preliminare de examinare a cererii de protecție a denumirii „Los Cerrillos” ar trebui să fie publicate în Jurnalul Oficial al Uniunii Europene,
                  
               DECIDE:
         
            Articol unic
            Documentul unic întocmit în conformitate cu articolul 94 alineatul (1) litera (d) din Regulamentul (UE) nr. 1308/2013 și trimiterea la publicarea caietului de sarcini al denumirii „Los Cerrillos” (DOP) sunt incluse în anexa la prezenta decizie.
            În conformitate cu articolul 98 din Regulamentul (UE) nr. 1308/2013, publicarea prezentei decizii conferă dreptul de opoziție față de protecția denumirii menționate la primul paragraf al prezentului articol în termen de două luni de la data publicării în Jurnalul Oficial al Uniunii Europene.
         
         
            Adoptată la Bruxelles, 6 februarie 2019.
            
               
                  Pentru Comisie
               
               Phil HOGAN
               
                  Membru al Comisiei
               
            
         
         
            (1)  JO L 347, 20.12.2013, p. 671.
      
      
         
            ANEXĂ
            DOCUMENT UNIC
            
               „LOS CERRILLOS”
            
            
               PDO-ES-02228
            
            
               Data cererii: 11.8.2016
            
            1.   Denumirea (denumirile) propusă (propuse) pentru înregistrare
            
            Los Cerrillos
            2.   Tipul indicației geografice
            
            DOP – Denumire de origine protejată
            3.   Categoriile de produse vitivinicole
            
            
                     
                        1.
                     
                     
                        Vin
                     
                  4.   Descrierea vinului/vinurilor
            
            Vin roșu Tempranillo, vin roșu Tempranillo și Cabernet Sauvignon și vin roșu Syrah.
            Vin roșu de culoare purpurie sau roșu-cireașă, cu nuanțe violet. Aroma este caracterizată de parfumuri de fructe și flori. Este plăcut, proaspăt și elaborat pe cerul gurii.
            Valoarea aferentă tăriei alcoolice totale maxime trebuie să se încadreze în limitele legale prevăzute în legislația UE relevantă.
            Caracteristicile analitice generale
            
                        Tăria alcoolică totală maximă (în % volume)
                     
                     
                         
                     
                  
                        Tăria alcoolică dobândită minimă (în % volume)
                     
                     
                        12,5 
                     
                  
                        Aciditatea totală minimă
                     
                     
                        4,8  în grame per litru, exprimată ca acid tartric
                     
                  
                        Aciditatea volatilă maximă (în miliechivalenți per litru)
                     
                     
                        15
                     
                  
                        Cantitatea totală maximă de dioxid de sulf (în miligrame per litru)
                     
                     
                        115
                     
                  Vin roșu Tempranillo și Cabernet Sauvignon (Colecție privată) și vin roșu Cabernet Sauvignon (Familie)
            De culoarea cireșelor, cu nuanțe grena/cărămiziu. Aromă de fructe coapte, caracterizată de note de lemn dulce și balsam. Acest tip de vinuri este corpolent, puternic și elaborat pe cerul gurii, cu nuanțe de învechire bogate și cremoase.
            Valoarea aferentă tăriei alcoolice totale maxime trebuie să se încadreze în limitele legale prevăzute în legislația UE relevantă.
            Caracteristicile analitice generale
            
                        Tăria alcoolică totală maximă (în % volume)
                     
                     
                         
                     
                  
                        Tăria alcoolică dobândită minimă (în % volume)
                     
                     
                        13
                     
                  
                        Aciditatea totală minimă
                     
                     
                        4,8  în grame per litru, exprimată ca acid tartric
                     
                  
                        Aciditatea volatilă maximă (în miliechivalenți per litru)
                     
                     
                        16
                     
                  
                        Cantitatea totală maximă de dioxid de sulf (în miligrame per litru)
                     
                     
                        115
                     
                  5.   Practici oenologice
            
            (a)   
                  Practici oenologice esențiale
               
            
            
               Practică oenologică specifică
            
            Vinurile cu denumire de soi sunt produse în recipiente de oțel inoxidabil. Aceste vinuri sunt supuse unei macerări prefermentative îndelungate la rece, mai exact timp de 2-5 zile la o temperatură de 10-15 °C, această procedură fiind urmată de macerare în timpul fermentației, pe parcursul a una sau două săptămâni, la temperaturi între 20 și 28 °C, până la finalizarea fermentației alcoolice.
            Vinurile care urmează a fi învechite în butoaie sunt produse în oțel inoxidabil și sunt supuse macerării în timpul fermentării pe parcursul a 15-25 de zile la temperaturi între 25 și 30 °C. Pe întregul parcurs al acestui proces, se aplică tragerea totală a mustului de pe părțile solide și recircularea sa (délestage), pentru a se încuraja extragerea culorii și a compușilor fenolici prezenți în căciulă în timpul fermentării pe pielițe.
            
               Restricție relevantă pentru vinificare
            
            Strugurii de vin nu sunt presați, ci sunt supuși curgerii gravitaționale, în scopul obținerii de vinuri prin picurare (vinuri ravac). Restul tescovinei este supus unei scurgeri dinamice blânde, obținându-se producții foarte reduse.
            După încheierea fermentației malolactice, vinurile sunt limpezite natural prin decantare, fără a fi tratate chimic, și sunt transferate pentru învechire în butoaie de stejar de 225 de litri care sunt utilizate timp de maximum șase ani.
            Apoi, vinurile sunt îmbuteliate în vederea procesului de reducție și pentru ca vinul să ajungă la stadiul optim pentru consum.
            
                        —
                     
                     
                        Tempranillo: Tempranillo 100 %, ținut în butoaie de stejar timp de cel puțin 30 de zile.
                     
                  
                        —
                     
                     
                        Syrah: Syrah 100 %, învechit în butoaie de stejar timp de cel puțin șase luni.
                     
                  
                        —
                     
                     
                        Tempranillo și Cabernet Sauvignon: amestec de Tempranillo și Cabernet Sauvignon, maturat în butoaie de stejar timp de cel puțin șase luni.
                     
                  
                        —
                     
                     
                        Colecție privată: amestec de Tempranillo și Cabernet Sauvignon, maturat în butoaie de stejar timp de cel puțin 13 luni.
                     
                  
                        —
                     
                     
                        „Cabernet Sauvignon de Familia” (Cabernet din rezerva familiei): Cabernet Sauvignon 100 %. Maturat în butoaie timp de cel puțin 24 de luni. Pentru finalizarea procesului de învechire, vinul este lăsat să se odihnească în sticle timp de 18 luni.
                     
                  
               Practica de cultivare
            
            În perioada de creștere, se efectuează tăierea în verde, pentru a se restricționa creșterea naturală și a se îmbunătăți productivitatea și, prin urmare, calitatea strugurilor.
            Strugurii sunt recoltați dimineața între orele 5 și 11, pentru a se evita recoltarea la temperaturi ridicate, asigurându-se astfel o macerare la rece adecvată.
            (b)   
                  Producții maxime
               
            
            Tempranillo
            12 000 de kilograme de struguri la hectar
            81,60 hectolitri la hectar
            Cabernet Sauvignon
            10 000 de kilograme de struguri la hectar
            68,00 hectolitri la hectar
            Syrah
            13 000 de kilograme de struguri la hectar
            88,40 hectolitri la hectar
            6.   Arealul geografic delimitat
            
            Arealul delimitat include următoarele parcele în localitatea Argamasilla de Alba (Ciudad Real):
            ZONA/PARCELA
            
                        109.
                     
                     
                        62, 63
                     
                  
                        111.
                     
                     
                        15, 30 și 9001
                     
                  
                        131.
                     
                     
                        71
                     
                  
                        151.
                     
                     
                        115-121, 190, 277, 278, 9001, 9002, 9004-9006, 9008, 9023
                     
                  
                        160.
                     
                     
                        8-13, 15, 16, 17, 21-23, 30, 31, 9003, 9005, 9006
                     
                  
                        161.
                     
                     
                        14, 16-27, 31-33, 35, 9001-9004
                     
                  
                        162.
                     
                     
                        1, 3-5, 7-8, 11-13, 17-18, 9001, 9002
                     
                  
                        163.
                     
                     
                        1, 3, 4, 6-21, 9001, 9004
                     
                  
                        171.
                     
                     
                        1, 3-7, 9004-9009, 011-012
                     
                  
                        173.
                     
                     
                        2, 3, 9001, 9006
                     
                  
                        174.
                     
                     
                        1, 3-12, 14, 15, 19, 20, 22, 23, 9001, 9003-9011, 9013-9020
                     
                  
                        175.
                     
                     
                        1, 9001, 9002
                     
                  
                        176.
                     
                     
                        3-18, 9001, 9003
                     
                  
                        177.
                     
                     
                        18-23, 25-32, 66-72, 74, 89-111, 113, 114, 115, 118, 121, 124, 126, 127, 133, 9001-9005, 9008-9014, 9019, 9022, 9024-9029
                     
                  
                        178.
                     
                     
                        6, 7, 9, 12-24, 30-31, 34-38, 40-60, 9001-9004, 9006-9061
                     
                  
                        180.
                     
                     
                        1, 2, 5, 9, 9005-9007
                     
                  
                        181.
                     
                     
                        60, 9001, 9002
                     
                  
                        194.
                     
                     
                        45, 71, 73, 74, 76, 79, 82, 9002, 9009, 9011, 9028, 8
                     
                  
                        195.
                     
                     
                        10-20, 22-28, 30, 32, 33, 35, 37-57, 86, 88, 93, 94, 95, 96, 99-108, 112, 114, 118, 119, 9001-9006, 9008-9014, 9016-9018
                     
                  7.   Soiul/soiurile de struguri de vin principal/principale
            
            
                         
                     
                     
                        TEMPRANILLO - CENCIBEL
                     
                  
                         
                     
                     
                        CABERNET SAUVIGNON
                     
                  
                         
                     
                     
                        SYRAH
                     
                  8.   Descrierea legăturii (legăturilor)
            
            
               Mediul (factorii naturali și umani)
            
            Los Cerrillos este un areal specific care coincide cu întreaga secțiune Vega Alta a râului Guadiana. Arealul, cu o suprafață de peste 60 km2, începe la izvorul râului Guadiana, la 3 km în amonte de barajul Peñarroya, și se extinde până la mai mult de 7 km în aval de baraj spre Argamasilla de Alba, care figurează și pe harta militară a Spaniei întocmită în 1975.
            Râul Guadiana străbate arealul delimitat, aflat lângă bazinul Peñarroya, la o altitudine de 695 de metri, și înconjurat de dealuri care, prin topografia lor, au un efect de încetinire a ciclului de creștere, atenuând temperaturile ridicate din timpul nopții care stimulează coacerea polifenolică a strugurilor și aducând o ventilare puternică.
            Solul este mai ales calcaros. Rocile sunt predominant marnă, un amestec de calcar neconsolidat și argilă. Are o structură lutoasă și un pH de aproximativ 8.
            Arealul este caracterizat de o climă mediteraneeană continentală, cu veri caniculare și ierni friguroase. Fluctuațiile de temperatură pot ajunge uneori la 45 °C, iar diferențele dintre temperaturile diurne și nocturne înregistrate de-a lungul anului sunt mari. Cerul este senin 80 % din an, numărul orelor însorite fiind, de obicei, de peste 2 500 pe an.
            Diferențele considerabile dintre Los Cerrillos și zonele din jurul său se datorează apropierii de râul Guadiana. În arealul delimitat se înregistrează precipitații mult mai abundente decât în restul regiunii Castilia-La Mancha, iar temperaturile nu sunt la fel de extreme ca cele din zonele învecinate din sud și din vest. Recoltarea se efectuează cu aproximativ 15-20 de zile mai târziu decât în restul regiunii.
            Pe întregul parcurs al fermentației alcoolice se aplică tragerea totală a mustului de pe părțile solide și recircularea sa (délestage): tehnicile oenologice utilizate fac ca strugurii de vin să nu fie presați, ci să fie supuși curgerii gravitaționale, în scopul obținerii de vinuri prin picurare (vinuri ravac), rezultatul fiind o productivitate în hectolitri la hectar de 62-68 %, iar vinurile sunt limpezite în mod natural, prin decantare.
            
               Descrierea vinului/vinurilor
            
            Vin roșu de culoare purpurie sau roșu-cireașă, cu nuanțe violet sau maronii-ruginii. Aromă în care predomină fructele, cu parfumuri florale, sau aromă de fructe bine coapte, cu nuanțe de lemn dulce și balsam. Acest tip de vinuri este proaspăt și plăcut în gură, elaborat pe cerul gurii, cu nuanțe de învechire bogate și cremoase.
            Date fiind toate caracteristicile enumerate, tăria alcoolică a vinurilor poate depăși 14 %. Îmbinată cu o aciditate adecvată, această tărie alcoolică este perfect armonioasă, drept care este foarte important să se stabilească momentul optim pentru recoltare, prin monitorizarea îndeaproape a coacerii strugurilor.
            Vinurile au un conținut de polifenoli de până la 80 de miliechivalenți per litru și sunt bogate în extracte, sunt aromate și prezintă culori intense, ajungând până la 18 u.a. (suma absorbanțelor la 420, 520 și 620 de nanometri), ca puncte de culoare, și la un conținut de antocieni de până la 800 de miligrame per litru.
            
               Legătura
            
            Datorită poziției geografice a arealului delimitat, cu solul său bogat în materiale din pliocen, calcar dur, marnă și argilă ocru, vinurile sunt frumos colorate și prezintă mineralizarea caracteristică, ajungând chiar la 18 puncte de culoare.
            Plantațiile viticole Los Cerrillos se află lângă bazinul Peñarroya, la o altitudine de 695 de metri, și sunt înconjurate de dealuri. Astfel, această zonă este caracterizată de temperaturi răcoroase, care, împreună cu recoltarea mai târzie, încurajează fotosinteza și formarea boabelor și a zaharurilor. Aceste condiții climatice reduc pH-ul, înalță nivelul acidității și determină un conținut de compuși fenolici de până la 80 de miliechivalenți per litru și o concentrare mai ridicată de antocieni (până la 800 de miligrame per litru).
            Procedura tragerii totale a mustului de pe părțile solide și a recirculării sale (délestage), aplicată pe întregul parcurs al fermentației alcoolice, practica de a nu presa strugurii și procesul de limpezire în mod natural, prin decantare, permit fabricarea unor vinuri cu arome mai mult florale decât fructate și a unor vinuri învechite cu note condimentate, de prăjire, de lemn dulce și de balsam.
            Deși arealul geografic delimitat este înconjurat de arealul denumirii de origine protejată „La Mancha”, caracteristicile sale diferă substanțial de cele ale arealului delimitat învecinat, prin prisma următorilor factori:
            
                        DOP „La Mancha”
                     
                     
                        Los Cerrillos
                     
                     
                        Diferențe
                     
                  
                        ≥ 11,5  % vol.
                     
                     
                        ≥ 12,5  % vol.
                     
                     
                        Conținut mai mare de alcool
                     
                  
                        ≤ 10 mEq/l
                     
                     
                        ≤ 15 mEq/l
                     
                     
                        Aciditate volatilă mai mare
                     
                  
                        74 %
                     
                     
                        68 %
                     
                     
                        Mai puțini hl/ha
                     
                  
                        —
                     
                     
                        > 40 mEq/l
                     
                     
                        Mai mulți polifenoli
                     
                  Date fiind solul calcaros, marna, altitudinea și influența râului, există o singură plantație viticolă care produce vin în arealul delimitat, iar plantația respectivă este deținută de solicitant.
            Este important de remarcat faptul că arealul delimitat este constituit din 1 570 de hectare care aparțin mai multor proprietari, dar nu a mai fost creată nicio plantație viticolă acolo și nu mai există nicio altă întreprindere vinicolă în arealul respectiv. Așadar, delimitarea a fost efectuată pe baza condițiilor de mediu descrise mai sus.
            În plus, denumirea înregistrată poate fi utilizată și de alți producători, dacă se instalează în viitor în arealul geografic delimitat și îndeplinesc condițiile prevăzute în caietul de sarcini. Având în vedere că arealul delimitat este constituit din 1 570 de hectare, este foarte posibilă instalarea în areal a altor întreprinderi vinicole.
            9.   Condiții suplimentare esențiale
            
            
               Cadrul juridic:
            
            legislația națională
            
               Tipul condiției suplimentare:
            
            ambalarea în arealul geografic delimitat
            
               Descrierea condiției:
            
            Vinurile vor fi îmbuteliate în arealul de producție pentru că, în toate cazurile, procesul se încheie cu o a doua etapă, de învechire în sticle. În această perioadă este în curs un proces de reducție, care sporește calitatea vinurilor, rafinându-le aroma. Vinurile sunt gata pentru consum atunci când dobândesc caracteristicile organoleptice prevăzute în caietul de sarcini în cazul fiecărui tip de vin.
            
               Link către caietul de sarcini
            
            http://pagina.jccm.es/agricul/paginas/comercial-industrial/consejos_new/pliegos/Los_Cerrillos_pliego_condiciones_20180719.pdf